AksaraLLM/aksara-bahasa-daerah-v1 huggingface dataset:
Hikayat Banjar adalah ngaran umum nang dipakai gasan menyambat kumpulan bamacam naskah-naskah tambo/babad sajarah Kasultanan Banjarmasin wan Karajaan Kotawaringin, Indonesia nang ditulis dalam aksara Arab-Melayu. Naskah-naskah ini nang kamudian dibari ngaran Hikayat Banjar tadiri matan Hikayat Banjar resensi I wan Hikayat Banjar resensi II. Hikayat Banjar resensi I diambil Carita Turunan Raja-raja Banjar wan Kotawaringin sarta naskah nang sarupa nang lainnya, pahadangan Hikayat Banjar resensi II diambil matan Sejarah Lambung Mangkurat, Tutur Candi, wan lain-lain.
Karajaan Tanjungpura atawa Tanjompura marupakan karajaan pantuhanya di Kalimantan Barat nang ujut matan abad ke-8. Karajaan ini maalami babarapa kali paalihan ibu kuta Karajaan, panambaiannya baandak di Negeri Baru (ngaran desa wayahini) Kabupaten Ketapang, kamudian alih di Sukadana (wayahini ibu kuta Kabupaten Kayong Utara) pada abad ke-14 M wan pada abad ke-15 M baubah ngarannya majadi Karajaan Matan, sajak Rajanya Sorgi (Giri Kesuma) baagama Islam. KarajaanTanjungpura majadi bukti bahuwa paradaban nagara Tanah Kayong imbah mayu maju pada wayah bahari. Tanjungpura tabiasa majadi prupinsi Karajaan Singhasari sabagai Bakulapura. Ngaran bakula baasal matan basa Sanskerta nang baarti tumbuhan tanjung (Mimusops elengi), sahingga imbah dimelayukan majadi Tanjungpura.
Tanah Kayong adalah sambatan gasan Kabupaten Ketapang nang marupakan salah satu kabupaten paling selatan Kalimantan Barat. Dairah ini sudah baisi paradaban tuha. Karajaan Tanjungpura nang marupakan karajaan pantuhanya di kalbar badiri di Ketapang. Buhannya baalih matan satu kuta ke kuta lainnya di kabupaten Ketapang ini. Ketapang dipinandui jua lawan sambatan sabagai "tanah kayong", lantaran banyak urang urang pintar wan urang sakti baasal matan sini. Sahingga dahulu urang bailmu aci baasal matan bumi Kayong.

Kabupatin Ketapang
Karajaan Tanjungpura
Bandar Seri Begawan adalah ibukuta Brunai Darussalam

Geografi 
Bandar Seri Begawan baandak di 4°53'25"N, 114°56'32"E, utara muara Sungai Brunei.

Iklim 
Bandar Seri Begawan baisi iklim tropis tanpa musim karing nang pasti. Kuta ini baisi tingkat kabaalan nang tinggi sapanjang tahun wan hanya baisi satu bulan nang karing wengan rata-rata curah hujan 120mm per tahun. Bulan Oktober hampay Desember marupakan bulan lawan curah hujan nang pancaw banar, lawan kabaalan dua hari tiap tiga harinya. Kaya layaknya kuta-kuta lawan iklim trupis, suhu rata-rata stabil sapanjang tahun, lawan suhu paningginya rata-rata macapai 32 c wan suhu tarandah rata-rata 23

Pranala luar 

 Municipal Department Bandar Seri Begawan
Datu Pujung Amuntai, dipinandui sabagai urang sakti wan tukuh masyarakat khususnya di wilayah Amuntai, Hulu Sungai Utara, Kalimantan Selatan. Inya hidup pas masa pamarintahan Pangeran Suryanata sampai pamarintahan Sultan Suriansyah. Salawas hidup jiwa wan awaknya di bariakan lawan karajaan

Ngarab 
Dalam salah sabuting riwayat dikisahakan, Datu Pujung Amuntai disabutakan bangaran asli Aria Malangkan.

Kasaktian 
Salain baisi awak nang ganal wan kakar, masyarakat Amuntai waktu bahari tahu jua bahwa Datu Pujung Amuntai baisi kasaktian. Nang kaya bukah laju, baluncat sangat jauh wan harat malipatgandaakan kakuatan.

Kapribadian 
Sadar lawan kalabihan yang inya baisi, sabagai pambarian Allah SWT nang patut disyukuri, Datu Pujung mamakainya hagan babuat baik lawan cara manulungi urang. Inya kada katuju manulak saban tugas nang di babanakan tarhadapnya, maskipun tugas nya sangat barat. Sabuting hal nang tagambar banar dalam si Dutu Pujung, adalah kacangkalannya dalam manuntut wan manyampurnakan ilmu.

Tihang Masjid Suriansyah 
Datu Pujungan Amuntai umpat mambantui dalam maulah Masjid Sultan Suriansyah. Sabuting hari Sultan Suriansyah mamarintahakan Datu Pujung hagan mancarii kayu ulin ampat batang hagan tiang masjid nang akan diulah di kuin. Imbah manarima tugas matan Sultan Suriansyah, Inya langsung manuju ka arah timur. Imbah sakian lawas, datang lah di Pagatan Pulau Laut. Sayangnya ulin nang dicari kada tadapat. Datu Pujung suah badiam lawas di PAgatan wan manjalin parsahabatan lawan Datu Mabrur.
Karana kada tadapat kayu ulin nang dimaksud, Datu Pujung kamudian manuju hulu Mahakam. Di daerah tarsabut ulin nang dicari tatamu, lalu di kapit di katiak, salanjutnya lawan ilmu bukah lajur, Datu Pujung mambawa kayu ulinnya ke kerajaan Banjar. Manampuh kurang labih 2 hari parjalanan matan hulu Mahakam ka Kuin, Datuju Pujung manjulung ulin kapada Sultan Suriansyah. Isuknya, dangan melibatakan saluruh masyarakat, di ulahlah masjidnya. Masjid tarsabut dipinandui lawan ngaran Masjid Sultan Suriansyah di Kuin Banjarmasin Kalimantan Selatan.

Lihati jua 

 Amuntai, Hulu Sungai Utara

Referensi

Pranala luar 

 Datu di Kalimantan Selatan
 
 
 
 
 

Datu-datu matan Kalimantan
Sungai Brunai adalah sungai nang mangalir malalui Brunai hampay Taluk Brunai lawan arah aliran Timurlaut. Istana Nurul Iman wan ibu kuta Brunai Darussalam, Bandar Seri Begawan, baandak di biding sungai ini. Sungai Brunai adalah sungai pangganalnya pahandapnya di Brunai Darusalam. Wilayah parmukiman tradisiunal Brunai Darussalam, Kampung Ayer, baandak di sungai ini. Banyu matan sungai ini marupakan asal mata air jaranih gasan wilayah anggal barat nagara ini.

Rujukan
Bukit Raya atawa Gunung Raya adalah sabuah gunung nang baandak di Kabupaten Katingan, Prupinsi Kalimantan Tengah. Gunung ini adalah gunung paningginya di Kalimantan yang masuk dalam wilayah Indunisia. Kawasan anggal Bukit Raya majadi cagar alam, wan babiyaan lawan Cagar Alam Bukit Baka di Kalimantan Barat marupakan Taman Nasional Bukit Baka-Bukit Raya.
Chai kue atawa choi pan marupakan hidangan Tionghoa asal Kalimantan Barat. Sapintas bantuknya hirip lawan pastel atawa kroket, tetapi paulahannya babida, amun pastel wan kroket harus disanga talabih dahulu, maka chai kue harus dikukus sabalum disajikan. Isi chai kue kawan barupa bangkuang, talas, atawa kucai. Kulit chai kue nang jajay taulah matan galapung baras lawan palangkap bawang basanga di atasnya. Di Medan, hidangan ini disambat chai pao nang diulang lawan cara disanga.

Rujukan
Manyabung ayam adalah pamainan maadu talung ikung ayam di dalam sabuting kandang. Rancaknya ayam nang disabung sampai sasaikung bukah atawa kalah, bahkan sampai mati. Pamainan ngini rancaknya diumpati ulih pajudian nang balangsung kada jauh lawan kandang manyabung ayam.

Pamainan manyabung ayam kawa jua disambat balaga ayam. Pamainan ngini sudah dimainakan mulai karajaan Demak. Di sasabuting kisah rayat, saikung pangiran bamain sabung ayam imbah ngitu tatamu lawan abahnya nang sudah mambuang umanya.

Referensi

Pranala luar 

 Criminal Code of Canada — 447. prohibition on keeping a cockpit
 Should cockfighting be banned in Oklahoma? Nov. 26, 2002 
 Bill proposed to Ban Cockfighting in Louisiana by 2010
 Humane Society Cockfighting factsheet 
 Narrated pictorial on cockfighting in Bali, Indonesia
 Cockfight in Istanbul
Pagunungan Schwaner adalah sabuting riritan pagunungan nang malibasi wilayah pabatasan antara prupinsi Kalimantan Barat lawan Kalimantan Tengah di Pulau Kalimantan, Indonesia. Pagunungan ini dibari ngaran Schwaner lantara baasal matan ngaran balakang saurang ahli kaalaman matan Jerman nang manjalajah Kalimantan matan Banjarmasin ke Pontianak, yeto Carl Schwaner. 

Titik paningginya pagunungan ini ada di sabuting gunung ngarannya Bukit Raya lawan katinggian 2.278 meter (7.474 batis).
Kaharingan adalah kaparcayaan/agama asli suku Dayak di Kalimantan, wayah agama-agama ganal balum babuat ka Kalimantan.  Kaharingan artinya tumbuh atawa hidup, kaya dalam istilah danum kaharingan (banyu kahidupan). Kaharingan parcaya kapada Tuhan Yang Maha Esa (Ranying Hatalla Langit), dianut sacara turun temurun wan dihayati ulih masyarakat Dayak di Kalimantan. Lantara pamarintah Indonesia mawajibakan panduduk wan warga nagara gasak maanut salah satu agama nang diakui ulih pamarintah Republik Indonesia, matan 20 April 1980  Kaharingan dikalumpukakan sabagai salah satu cabang dalam agama Hindu (Hindu Kaharingan), nangkaya juwa Tollotang pada suku Bugis nang baisi pabiyaan dalam panggunaan sarana kahidupan dalam manggawi ritual gasan korban (sasaji) nang dalam agama Hindu disambat Yadnya nang imbah nitu manjadi Hindu Tollotang

Rujukan
Tajuddin Noor Ganie (TNG) (lahir di Banjarmasin, Kalimantan Selatan, 1 Juli 1958; umur 61 tahun) adalah sastrawan wan budayawan Indunisia nang bakunsintrasi pada budaya Banjar.

Rujukan 

 Eneste, Pamusuk. 2001. Buku Pintar Sastra Indonesia. Jakarta: Penerbit Buku Kompas, halaman 238
 Hasanuddin WS (Ed). 2007. Ensiklopedi Sastra Indonesia. Bandung: Penerbit Titian Ilmu. Cetakan II, halaman 784-785.
 Rampan, Korrie Layun. 2000. Leksikon Susastra Indonesia. Jakarta: Balai Puistaka, halaman 475

Urang hidup baumur 65
Karanakan 1958
Urang matan Banjarmasin
Budayawan Indunisia
Sastrawan Indunisia
Kasihatan adalah kaadaan sajahtara matan awak, jiwa, wan sosial nang mambisai satiap urang hidup produktif sacara sosial wan ekunumis. Pamaliharaan kasihatan adalah upaya panaggulangan wan pancagahan gangguan kasihatan nang mamarlukan pamariksaan, pangobatan wan/atawa parawatan tamasuk batianan, wan parsalinan.

Rujukan
Kupi aranio adalah kupi istimiwa nang baasal matan tawiringan Pagunungan Meratus, Kabupatin Banjar, Kalimantan Selatan. Katinaran kupi aranio imbah tadangar sampai ka Kuta Martapura wan antangannya, tamasuk Banjarbaru. Tagal, pamintaan matan Kalimantan Tengah wan jua sampai Jakarta ada jua. Marga banyaknya pamintaan, pangusaha wan bubuhan tani kupi aranio tarasa lucut wan masih balum kawa mamasuk pamintaan pasar sahibaknya. Kupi Aranio masih balum mancapai satandar pasar wan balum kawa manambus pasar antarabangsa. Babarapa paguruan tinggi di Kalimantan Salatan batumat manggarap putinsi kupi aranio ngini, salah sabutingnya adalah UPT Kawirausahaan wan Inkubasi Bisnis, Uniparsitas Islam Kalimantan Muhammad Arsyad Albanjari.

Kupi robusta aranio kawa jua disambat kupi robunio. Kupi ngini dipinandui lawan arumnya nang gancang wan nyaman gasan lambung.

Sajarah 
Pakabunan nang mahasilakan kupi aranio sudah ada matan jaman panjajahan Walanda. Matan panjajahan ngitu jua, bibit kupi nang ditanam wan dibudidayaakan tatap baasal matan sumbar nang sama, jadi manimbulakan rasa kupi aranio nang has. Bapuluh-puluh tahun kabun kupi aranio dibiarakan kaitu haja, sampai ditumbuhi sabat samun. Tagal, hal ngitu baubah matan pamintaan kupi nang babanyak imbah budaya manginum kupi jadi makin rami.

Rujukan
Meratus marupakan kawasan pagunungan nang ada di tenggara Pulau Kalimantan lawan mahapt Prupinsi Kalimantan Selatan manjadi dua. Pagunungan ini mambantang sapanjang ± 600 km² matan arah baratdaya-timulaut wan mambaliung ke arah utara hingga pabatasan prupinsi Kalimantan Tengah wan Kalimantan Timur. Titik paninggi di rangkaian Pagunungan Meratus adalah Gunung Halau-halau nang baisi katinggian 1.901 Mdpl.
Kencan amal adalah salah satu cara panggalangan dana gasan amal nang dilakukan lawan mangencani urang nang bahakun mangamalakan dananya ke suatu lembaga amal. Cara panggalangan dana ini mayu umum dilakukan ulih para selebritas lawan malelangkan kasampatan bakencan lawan inya kepada para nang katujunya. Idris Elba, Harry Styles wan Liam Payne adalah babarapa selebritas nang tabiasa malakukan panggalangan dana jenis ini.

Rujukan
Musium adalah institusi permanen, nirlaba, malayani kabutuhan publik, lawan sifat tabilak, lawan cara malakukan usaha pangoleksian, mangkonservasi, mariset, mangomunikasikan, wan mamamerakan banda baujut awan bubuhannya gasan kabutuhan studi, pandidikan, wan katujuan. Lantaran itu inya kawa manjadi bahan studi ulih kalangan akademis, dukumintasi kakhasan bubuhan tartantu, atawa juwa dukumintasi wan pamikiran imajinatif pada masa dapan. Matan tahun 1977, satiap tanggal 18 Mei diparingati sabagai Hari Museum Internasional.

Rujukan
Syair Nyamuk wan Lalat adalah manuskrip babasa Melayu nang ditulis antangan 1870. Naskah ini dikumpulakan ulih Hermann Von de Wall sabalum tahun 1873. Naskah nang baasal matan Riau ini baisi sindiran tahadap saurang gadis nang kada handak dikawini ulih saurang pamuda nang lebih tinggi kadudukannya.

Naskah ini diterbitakan pulang ulih Jumsari Jusuf, Tuti Munawar, Retnadi Geria & Amin Fukri Hoesin (eds.), Antologi Syair Simbolik dalam Sastra Indonesia Lama, Jakarta: Proyek Pembangunan Media Kebudayaan, Departemen Pendidikan dan Kebudayaan, Republik Indonesia, 1978, part IX, pp.197-219.

Naskah aslinya disimpan di Perpustakaan Nasional Republik Indonesia, Jakarta. Naskah ini tadiri matan 4.898 uujar nang tadapat dalam 1.146 bait.

Rujukan
Potogenik (matan basa Yunani φωτογενής fotogenís) adalah istilah gasan panampilan muha dan sikap awak nang manghasilakan potret nang maharay. Muha nang fotogenik kada serta-merta baarti sacara estetis proporsional. Muha potogenik kada labih marupakan muha nang tampak bagus wayah dipoto.

Rujukan
Lembuswana adalah binatang dalam mitulugi rakyat Kutai nang hidup matan jaman Karajaan Kutai. Lembuswana manjadi lambang Karajaan Kutai hingga Kasultanan Kutai Kartanegara. Hewan ini baisi semboyan Tapak Leman Ganggayaksa.

Lembuswana marupakan hewan nang disucikan karena lantaran tunggangan Dewa Batara Guru dalam maunjuk patuah wan patunjuknya. Lembuswana dicirikan sabagai bakupala singa, bamahkota (malambangakan kaparkasaan saurang raja nang dianggap panguasa wan mahkota adalah tanda kakuasaan raja nang dianggap kaya diwa), babelalai gajah (Leman artinya gajah, malambangakan diwa Ganesha sabagai diwa kapintaran), basayap garuda, wan basisik iwak.
Hudoq adalah samacam festival nang barupa tarian ungkapan syukur nang digalar ulih sub-etnis Dayak di prupinsi Kalimantan Timur. Hudoq adalah kesenian tarian nang mamakai topeng wan kostum, ulih sebab itu Hudoq tamasuk golongan kesenian barongan. Tarian ini marupakan representatif matan tokoh mitos atawa fantasi nang ngarannya sama, yeto Hudoq.

Rujukan
Nyeser adalah upacara adat suku Dayak Taba nang dilaksanakan wayah padi imbah mulai manguning lawan ampahnya agar padi tahindar matan hama panyakit wan baampah gasan manulak pitu amot (hantu) nang aci maanu kahidupan manusia, tanaman wan tarnak. Nyeser biasanya dilakukan ulih bubuhan Dusun Manuk wan Dusun Syam, Desa Temiang Taba, Kacamatan Balai, Sanggau.
Sureq Galigo, I La Galigo, atawa Galigo, atawa disambat juwa La Galigo adalah sabuah epik mitos panciptaan matan paradaban Bugis di Sulawesi Selatan (wayahini palih matan Ripublik Indunisia) nang ditulis antara abad ke-13 wan ke-15 dalam bantuk puisi basa Bugis kuno, ditulis dalam aksara Lontara Bugis kuno. Puisi ini tadiri dalam sajak basuku lima wan halian mancaritakan kesah asal usul manusia, juwa bafungsi sabagai almanak praktis hari-hari.

Epik ini dalam masyarakat Bugis marangkat anggal ganal malimpati tradisi lisan wan masih dinyanyiakan pada kasampatan-kasampatan tradisiunal Bugis panting. Versi tatulis hikayat ini nang panambaian diawetakan pada abad ke-18, di mana versi-versi nang sabalumnya imbah hilang akibat alimatakn, iklim atawa parusakan. Akibatnya, kadada versi Galigo nang pasti atawa langkap, tia palih-paling nang imbah diawetakan bajumlah 6.000 tungkaran atawa 300.000 baris teks, maulahnya manjadi salah satu karya sastra terbesar.

Rujukan
Musium Mulawarman adalah istana matan Kasultanan Kutai Kartanegara dibangun pada tahun 1963 sabagai pangganti Istana sabalumnya nang tabanam dan disiniskan pada tanggal 25 Nopember 1971 ulih Gubernur Abdoel Wahab Sjahranie, lalu disarahtarimakan lawan Departemen Pandidikan wan Kabudayaan tanggal 18 Pibuari 1976.

Rujukan
Almanak (: ألمناخ al-manaakh, "musim, iklim") adalah sabuting publikasi tahunan nang mangandung inpurmasi tabular di sabuah atawa babarapa pamandiran nang disusun sasuai lawan. Data wan bamacam jenis jua kadapatan pada almanak, kaya wayah timbul wan dilupnya matahari wan bulan, tanggal-tanggal tajadinya garaha jam-jam wayah pasang wan surut, parayaan kaagamaan, wan lain-lain. Rangkaian paristiwa nang dijabarakan dalam almanak kawa disasuai'akan lawan bubuhan pambacanya, misalnya almanak husus gasan pahuma, palaut, wan ahli palak.

Almanak
Parasut marupakan suatu parangkat nang tabuat matan tekstil lembut nang dipakai hagan malambati garakan ubjik di atmosfer dengan manciptaakan seretan (drag). Parasut umumnya dipakai hagan malambati garakan nang kabawah ulih sasurang atawa suatu ubjik ka bumi. Parasut drogue jua takananya dipakai hagan manulungui panurunan kalajuan hurizuntal suatu kandaraan (pesawat terbang atawa pesawat ulang alik sawaktu mandarat atawa suatu drag racer). Kabanyakan parasut modern wayahini babantuk sayap sami kaku, nyaman bamanuver, wan kawa ditarbangakan sabagai glider.

Parasut bahari diulah matan sutra, tatapi wayahini hampir salalu diulah matan tekstil nilon, kadang dilapisi lawan silikon hagan maningkatakan kinerja wan konsistensi. Awalnya, sutra dipakai hagan tali parasut, tatapi kamudian digantiakan ulih nelon pas Perang Dunia II. Sawaktu parasut model persegi dipinanduakan, para produsen baganti ka bahan beregangan randah nang kaya Dacron ataw bahan nang kadada ragangan nang kaya Spectra, Kevlar, wan Vectran.

Kata parasut baasal matan kata bahasa Prancis "para" (malindungi) wan "chute" (gugur). Karananya, parasut sabujurnya baarti "palindungan haratan gugur". Urang nang batajun lawan parasut rancak disambat lawan "penerjun".

  Parachute History
  History of parachute 
  FAI, Fédération Aéronautique Internationale -- The international governing body for all airborne sports.
  USPA, The United States Parachute Association -- The governing body for sport skydiving in the U.S.
  CSPA, The Canadian Sport Parachuting Association -- The governing body for sport skydiving in Canada.
  Dropzone.com, Skydiving, dropzones and modern parachuting
  Parachute
Musium Nasiunal Ripublik Indunusia atawa Musium Gajah, adalah sabuah musium arkiologi, sajarah, etnografi, wan giugrafi nang baandak di Jakarta Pusat wan babayanya di Jalan Merdeka Barat 12. Musium ini marupakan musium panambaian wan pangganalnya di Asia Tenggara.

Rujukan 

Musium
Biskup Metropole di Kuta Jakarta adalah sabuah gedung biskup basajarah nang dibangun pada tahun 1932 lawan ngaran Bioscoop Metropool, sasuai lawan ejaan basa Balanda pada wayah itu. Matan tahun 1993, Metropole dimasukakan sabagai cagar budaya ulih gubernur Jakarta. Halian biskup nang wayahini diurusi ulih 21 Cineplex grup, tadapat pulang kaday kipi Starbucks, tuku roti, wan restoran di lantai dua. Pahadangan gedung kadua wayahini diwadahi ruang pamer Grohe, produk sanitasi banyu matan Jerman.

Rujukan
Rumah Tjong A Fie adalah rumah dua lantai di Jalan Ahmad Yani di Kesawan, Medan, Sumatra Utara, nang dibangun ulih Tjong A Fie (1860–1921), padagang Hakka nang baisi banyak tanah pakabunan di Medan. Inya kamudian diangkat sabagai Majoor der Chineezen di Medan wan mamimpin pambangunan rel kareta api Medan-Belawan. Rumah ini masih diwadahi katurunan Tjong A Fie. Tia, sajak tahun 2009 anggal rumah ini diingkap gasan dikunjungi umum.

Rumah ini tuntung dibangun tahun 1900 wan dirancang lawan gaya arsitektur Tionghoa, Eropa, Melayu wan art-deco wan manjadi objek wisata basajarah di Medan. Di rumah ini, pangunjung kawa mangatahui sajarah kahidupan Tjong A Fie limpas poto-poto, lukisan sarta parabutan rumah nang dipakai ulih kaluarganya sarta mampalajari budaya Melayu-Tionghoa.

Tjong A Fie badingsanak lawan Cheong Fatt Tze nang mambangun Cheong Fatt Tze Mansion di Penang, Malaysia. Sakilas ada kahiripan antara Rumah Tjong A Fie wan Cheong Fatt Tze Mansion.

Rujukan
Istana Siak Sri Inderapura atawa Istana Asserayah Hasyimiah atawa Istana Matahari Timur marupakan kadiaman dinis Sultan Siak nang mulai dibangun pada tahun 1889, yeto pada wayah pamarintahan Sultan Syarif Hasyim. Istana ini marupakan paninggalan Kasultanan Siak Sri Inderapura nang tuntung dibangun pada tahun 1893. Wayahini istana ini babauat wilayah administrasi pamarintahan Kabupaten Siak.

Kumpleks istana ini baisi luas antangan 32.000 meter persegi nang tadiri matan 4 istana yeto Istana Siak, Istana Lima, Istana Padjang, wan Istana Baroe. Istana Siak saurang baisi luas 1.000 meter persegi.

Rujukan
Fort Rotterdam atawa Binting Ujung Pandang (Jum Pandang) adalah sabuah binting paninggalan Karajaan Gowa-Tallo. Andakan binting ini ada di biding pantai sabelah barat Kuta Makassar, Sulawesi Selatan.

Binting ini dibangun pada tahun 1545 ulih Raja Gowa ke-9 nang ngarannya I manrigau Daeng Bonto Karaeng Lakiung . Awalnya binting ini babahan dasar tanah liat, tia pada wayah pamarintahan Raja Gowa ke-14 Sultan Alauddin konstruksi binting ini diganti manjadi batu padas nang basumber matan Pagunungan Karst nang ada di dairah Maros. Binting Ujung Pandang ini babantuk kaya saikung penyu nang handak marangkak turun ke lautan. Matan segi bantuknya sangat jelas filusufi Karajaan Gowa, bahuwa penyu kawa hidup di darat atawapun di laut. Damintu pulang lawan Karajaan Gowa nang bajaya di daratan atawapun di lautan.

Rujukan
Pasar Cinde adalah sabuah distrik komersial di Palembang, Indunisia. Bangunan tatambaian Pasar Cinde dahulunya adalah pasar tradisiunal nang dibungkar pada 2017 dalam rangka mambangun pasar modern di kawasan tasebut. Bamacam kaday di Pasar Cinde manjual bamacam barang,matan barang rumah tangga, sayur, biah, daging, makanan ringan hampay karangka mobil wan batu akik.

Rujukan
Skripsi marupakan isitilah nang dipakai di Indunisia hagan mailustrasiakan sabuting karya tulis ilmiah barupa paparan tulisan hasil panalitian sarjana S1 nang mambahas sabuting parmasalahan dalam bidang ilmu tartantu lawan mamakai kaidah-kaidah nang barlaku.

Skripsi batujuan supaya mahasiswa kawa manyusun wan manulis sabuting karya ilmiah, sasuai lawan bidang ilmunya. Mahasiswa nang kawa manulis skripsi dianggap kawa mamaduakan pangatahuan wan katarampilannya dalam mamahami, maanalisi, manggamabarakan, wan manjasalakan masalah nang bahubungan lawan bidang kailmuan nang inya ambil. Skripsi marupakan syarat hagan mandapat galar S1 di saban Perguruan Tinggi Negara (PTN) atawa Perguruan Tinggi Swasta (PTS) nang ada di Indusia. Istilah skripsi sabagai tugas akhir sarjana dipakai di Indunisia haja. Negara lain, nang kaya Australia mamakai istilah thesis sabagai ngaran tugas akhir lawan riset hagan janjang undergraduate (S1), postgraduate (S2), Ph.D. riset (S3) wan disertation hagan tugas riset nang ukurannya tahalus baik undergraduate (S1) atawa postgraduate (pascasarjana). Tatapi di Indunisia skripsi hagan janjang S1, tesis hagan janjang S2, wan disertasi hagan janjang S3.

haratan manulis skripsi, mahasiswa dibimbing ulih satu atawa dua urang pambimbing nang bastatus dusin di perguruan tinggi tampat mahasiswa kuliah. Hagan panulisian skripsi nang dibimbing dua urang, dipinandui istilah Pambimbing I wan Pambimbing II. Biasanya, Pambimbing I mamiliki paranan nang labih duminan daripada Pambibing II

Prusis panyusunan skripsi beda di saban kampus. Tatapi umumnya, prusisnya sabagai barikut:

 Pangajuan judul skripsi
 Peagajuan proposal skripsi
 Saminar proposal skripsi
 Penelitian
 Imbah panulisan dianggap sudah tuntung, mahasiswa mamprasintasikan hasil karya ilmunya pada Dusin Panguji (sidang tugas akhir).
 Mahasiswa nang hasil ujian skripsinya ditarima lawan revisi, mlakukan prusis revisi sasuai masukan dusin panguji

Tardapat jua prusis panyusunan skripsi nang cukup ringkas sabagai barikut:

 Pangajuan judul skripsi/maminta topik skripsi matan dusin
 Panalitian wan bimbingan skripsi
 Saminar
 Sidang
 Revisi

Karakteristik skripsi 

 Marupakan karya ilmiah sahingga harus didapatakan matan mitudi ilmiah.
 Marupakan lapuran tartulis matan hasil panalitian pada salah sabuting aspik kahidupan masyarakata atawa urganisasi (hagan ilmu susial). Hasil panalitian ini dikaji mamakai rujukan pinumena, teuri, atawa hasil-hasil panalitian relevan nang parnah dilaksanaakan sabalumnya.
Robert Nesta Marley"Bob" Marley (

Diranakakan di Nine Mile, Saint Ann, Jamaika, 6 Februari 1945 – maninggal di Miami, Florida, Amerika Serikat, 11 Mei 1981 pas umur 36 tahun

) adalah saikung panyanyi, tukang ulah lagu, wan musisi reggae bakabangsaan Jamaika. Bob Marley sampai wayah ini dikanal di samunyaan dunia sabagai musisi reggae nang paling tarkanal dalam dunia musik reggae. Inya diakui parannya dalam manganalakan wan manyabarakan musik Jamaika wan Gerakan Rastafari ke samunyaan dunia.

Biografi 
Bob Marley mangawini Rita Marley pas Februari 1966. Wan Rita ngini jua nang manganalakan inya lawan Rastafarianism. Pas tahun 1969, Bob Marley, Tosh wan Livingston samunyaannya sudah manjadi pamaluk Rastafarian, nang mampangaruhi banar lawan musik buhannya sangat wan umumnya lawan aliran reggae.

Bob Marley pamulaannya bagawi lawan the Wailers, grup nang inya ulah lawan Peter Tosh wan jua Bunny Livingston pas tahun 1963.

The Wailers bakawan lawan Lee Scratch Perry, maulah lagu-lagu tarkanal kaya Soul Rebel, Duppy Conquerer, 400 Years wan Small Axe. Bakakawanan buhannya ngini baampih lawan cara nang kada baik gara-gara Perry manjual lagunya tadi di Inggris kasa bapadahan lawan the Wailers. Tapi kajadian ngitu paampihannya jadi baik imbah Chris Blackwell, ampun Island Records manguntrak the Wailers wan mamproduseri album buhannya CATCH A FIRE dan BURNIN.

Pas tahun 1976, Bob Marley tulak ka Inggris. Kreatifitasnya kada baampihan, EXODUS kawa cungul di British charts salawas 56 minggu. Kasuksesan ngini diumpati album imbahnya, yaitu KAYA. Kasuksesan ngitu kawa maantarakan musik reggae ka dunia barat gasan pamulaannya.

Pas tahun 1977, Bob Marley disambat kana salismaan nang inya sambunyiakan dari publik. Bob Marley babulik ka Jamaika pas tahun 1978, wan mangluarakan SURVIVAL pas tahun 1979 diumpati kabarhasilan buhannya tur bakaliling Eropa.

Bob Marley manggawi 2 karasmin di Madison Square Garden pas lagi mambawai babuhan kulit hirang di Amerika Serikat. Tapi pas tanggal 21 September 1980, Bob Marley pingsan haratan jogging di NYC's Central Park. Kankernya sudah manyabar sampai otak, paru-paru wan lambung. Panyanyi reggae ngini kada sampat lawas maninggal di Miami Hospital pas 11 Mei 1981 di umur 36 tahun, lawan maninggalkan saikung bini wan 5 ikung anak.

Diskografi

Album studio

Lawan The Wailers 

 The Wailing Wailers (1965) - Studio One
 Soul Rebels (Desember 1970) - Upsetter/Trojan
 Soul Revolution (1971) - Upsetter/Trojan
 Soul Revolution Part II (1971) - Upsetter/Trojan
 The Best of The Wailers (Agustus 1971) - Beverley's
 Catch a Fire (13 April, 1973) - Island/Tuff Gong
 Burnin''' (19 Oktober, 1973) - Island/Tuff Gong Lawan Bob Marley &amp; The Wailers 

 Rasta Revolution (1974) - Upsetter/Trojan Natty Dread (25 Oktober, 1974) - Island/Tuff Gong Rastaman Vibration (30 April, 1976) - Island/Tuff Gong Exodus (3 Juni, 1977) - Island/Tuff Gong Kaya (23 Maret, 1978) - Island/Tuff Gong Survival (2 Oktober, 1979) - Island/Tuff Gong Uprising (20 Juni, 1980) - Island/Tuff Gong Confrontation 23 Mei, 1983 (anumerta) - Island/Tuff Gong''

Catatan batis

Pranala luar 

  www.bobmarley.com - Situs resmi Bob Marley
  Bob Marley Lyrics Directory
Griffin disambat jua Gryphon (basa Yunani: gryphos, "singa-rajawali") marupakan makhluk mitologis baawak singa tatapi baisi sayap wan kapala rajawali. Nang kaya singa, makhluk ni jadi "raja hewan buas" wan sabagai burung rajawali, inya manjadi "raja di udara". Makanya, Griffin marupakan panggambaran makhluk nang paling bakuasa atas kadua hal tarsabut wan dijuluki sabagai "Raja hewan buas wan penguasa udara".

Di dalam tradisi masyarakat Mesopotamia, ngaran makhluk nang kaya ini kada dipinandui. Dalam bahasa Akkadian, makhluk baawak singa, bakapala wan baisi sayap rajawali labih dipinandui wan ngaran kuribu. Kata kuribu baasal matan kata karabu nang rancak dipakai hagan formula berkat. Matan kata kuribu ni kamudian muncul kata keruv () nang dipakai di dalam teks-teks Alkitab hagan manunjuk pada makhluk surgawi nang baisi sayap. Dalam tradisi Yunani, makhluk ni digambarakan sabagai makhluk nang cukup bahaya wan badiam di gunung-gunung.

Referensi 

Makhluk mitologis
Hipotesis Sapir-Whorf marupakan sabuting parnyataan dalam tiuri linguistik relativitas nang manyambat ada hubungan nang kuat antara basa, budaya, wan pikiran saurang panutur. Imbahtu, dalam prusis babasa, tabukti bahwa kundisi wan kabudayaan sasaurang bapangaruh lawan bahasa nang inya pakai hagan bapandir saban hari. Pula budaya nang ada di masyarakat, manurut hipotesis ni, kawa maulah kalausa nang mambari macam-macam inpurmasi wan kasantunan suatu basa. Hipotesis ngini didasari ulih talaah Edward Sapir wan Benjamin Lee Whorf tarhadap suku Hopi di Afrika.

Rujukan 

Linguistik
Tabu, pantangan, atawa pantang larang marupakan suatu larangan sosial nang kuat tarhadap kata, banda, tindakan, atawa urang nang dianggap  kada dihandaki ulih suatu kalompok, budaya, atawa masyarakat. Tindakan Tabu atawa pantangan ini dimasyarakat Sunda dipinandui lawan ngaran pamali. Palanggaran tabu rancak kada kawa ditarima wan dianggap manyarang. Babarap tindakan atawa kabiasaan nang barsipat tabu bahkan kawa dilarang dalam hukum wan palanggarannya kawa maulah urang dapat sanksi keras. Tabu kawa jua maulah supan. aib, wan parlakuan kasar matan lingkungan sakaliling.

Sacara umum, tabu habarnya sudah ada sabalum munculnya teisme wan matan periudi sabelum barataan agama ada. Istilah ini diambil matan bahasa Tonga, jua dihilangakan pada banyak budaya Polinesia

 Pamali: Indonesian Folklore Horror
Ekonomi syariah adalah ilmu pangatahuan sosial nang mempalajari masalah-masalah ekonomi rakyat nang dilham ulih nilai-nilai Islam. Ekonomi syariah atau sistim ekonomi koperasi balain matan  kapitalisme, sosialisme, maupun negara kesejahteraan (Welfare State). Balain matan sistim kapitalisme, sistim Ekonomi Islam manantang eksploitasi ulih nang baisi mudal gasan buruh nang miskin, wan manangati mangumpul akan kasugihan. Selain ngintu, ekonomi dalam kacamata Islam adalah tuntutan kahidupan sakaligus anjuran nang baisi dimensi ibadah nang terap akan dalam etika wan mural syariah islam.

Rujukan 
Islam
Darsono (Raden Darsono Notosudirdjo) (diranak akan di Pati, Jawa Tengah, 1 Desember 1897 – maninggal di Semarang, Jawa Tengah, 31 Desember 1976 pas umur 79 tahun) marupakan jurnalis wan editor Sinar Hindia (1921); propagandis Sarekat Islam (SI); angguta, imbah ngitu jadi katua Partai Komunis Indonesia (1920-1925).

Pamulaannya, Darsono lawan kakawanannya (Semaoen wan Alimin) adalah pangikut H.O.S Tjokroaminoto. Buhannya adalah angguta SI afdeeling Surabaya mulai 1915. Tapi ide komunisme nang dibawa oleh Sneevliet ka Hindia Belanda manarik bagi Darsono wan kakawanannya. Imbah pina parak dengan Sneevliet, katiganya pindah ka Semarang, tempat di mana Sneevliet maulah ISDV (nang kenanya pacangan jadi komunis pamulaan di wilayah Asia). Di Semarang, Darsono wan kakawanannya majadi pimpinan SI lokal. gara-gara sikap wan prinsip komunisme nang dianut buhannya, masalah ngini maulah hubungan buhannya lawan anggota SI nang lain jadi kada tapi bagus.

Darsono parnah manulis artikel di Harian Sinar Hindia (5 Mei 1918) nang baisi judul Giftige Waarheidspijlein (Panah Pengadilan Beracun).Tulisan ngini adalah sabuting kritik gasan pemerintah kolonial wan kaum kapitalis nang kada paduli lawan nasib kaum pribumi.

Referensi

Pranala luar 

 Raden Darsono Notosudirdjo Papers, International Institute of Social History (Amsterdam), 14 Maret 2011
 Portrait Raden Darsono Notosudirdjo, International Institute of Social History (Amsterdam)
 Portrait Raden Darsono Notosudirdjo, International Institute of Social History (Amsterdam)
 Double portrait Raden Darsono Notosudirdjo, Alam Darsono, International Institute of Social History (Amsterdam)
 Darsono met zijn derde vrouw, International Institute of Social History (Amsterdam), 1968

Tokoh Komunis
Perbankan syariah atau perbankan Islam (Arab: المصرفية الإسلامية, al-Mashrafiyah al-Islamiyah) itu suatu sistim perbankan nang pelaksanaannya dasarnya pada hukum Islam (syariah). Pembantukan sistim ini dasarnya marga adanya larangan dalam agama Islam gasan meinjamakan atau maambil pinjaman lawan menganaakan bunga pinjaman (riba), sarta larangan gasan ba investasi pada usaha-usaha nang basifat (haram). Sistim perbankan konvensional kada kawa manjamin absennya hal-hal itu dalam investasinya, misalnya dalam usaha nang bakaitan wan produksi makanan atau minuman haram, usaha media atau hiburan nang kada Islami, wan lain-lainnya.

Meskipun prinsip-prinsip itu mungkin telah ditarap akan dalam sajarah perekonomian Islam, namun hanyar pada akhir abad ka-20 mulai badirinya bank-bank Islam nang manarapkannya gasan lambaga-lambaga komersial swasta atau semi-swasta dalam komunitas muslim di dunia.

Rujukan
Sayyid Mohammad bin Syagab Al-‘Idrus rajin dikiyau Rama Aiphama (

lahir di Gorontalo, 17 September 1956 – meninggal di Jakarta, 11 Maret 2020 pasumur 63 tahun

) adalah artis penyanyi dan pengolah lagu asal Indonesia berdarah Arab-Gorontalo. beliau diijuluki penyanyi campuran Melayu, dangdut, reggae, dan keroncong. Puncak kariernya pas era 90-an, dengan lagu daur ulang Dinda Bestari. Rama dikenal jua dengan gaya bebaju yang khas, nang kaya baju yang menjuntai-juntai berwarna warni mecolok dengan topi khas di kepalanya, a la penyanyi reggae.

Kehidupan sorang 
Rama menikah dengan Euis Kartika Sari sekitar tahun 1993 wan pasangan ini dikaruniai tiga orang anak. Pas tahun 2008, timbul habar dari bini bahwa Rama rancak menyiksa dirinya wan bekelakuan kada baik dengan pembantunya.  Euis sempat melaporkan suaminya ke Polres Jakarta Timur di tanggal 24 Desember 2008. Sebelumnya tu Euis memilih meninggalakan Rama dan bemalam di rumah mintuhanya. tapi anam hari isuknya laporan itu dicabutnya pulang. Tapi ujung ujungnya pasangan ini bujur-bujur becerai pas bulan Mei 2009.

 Aku yang Merindukanmu (1981)
 Ratna (1987)
 Dinda Bestari (1995)
 Keroncong Disco Reggae (1996)
 Kroncong Disco Reggae Vol. 2 (1996)
 Jawa Disco Reggae (1997)
 Torang Samua Basudara (1999)
 Pesona Melayu (2001)
 Keroncong Jaipong Dangdut (2003)

Rama Aiphama meninggal dunia pas umur 63 tahun pas11 Maret 2020 habis di rumahnya. Rama Aiphama dikubur di TPU Al Muchtar Cimanggis Jakarta Timur.

Rujukan
Museum Affandi ialah museum seni di Provinsi Daerah Istimewa Yogyakarta, Indonesia. Museum nang di tepi Sungai Gajah Wong ini baisi macam-macam lukisan karya Affandi. Selain itu, museum ini baisi banyak benda ampunya Affandi seperti oto, sapeda tanjak wan lainya. Museum Affandi ada di Jalan Laksda Adisucipto numur 167 wan luas bangunan 3.500 m2, museum ini baisi empat galeri lawan bangunan pelengkap  gasan manukar tiket masuk museum, dua studio, wan bangunan rumah sidin wan keluarganya. Rumah Affandi ini baisi atap babentuk pelepah pisang, rumah dua lantai lawan lantai bawah gasan ruang tamu wan garasi amun lantai atas gasan kamar Affandi sorangan. Wahini rumah sidin dijadi akan Kafe Loteng nang kawa dikunjungi pengunjung. Museum Affandi dibangun batahap nang dirancang Affandi sorangan.

Rujukan
Pesimisme marupakan paham nang maanganggap bahwa sabarataan hal nang ada pada dasarnya adalah buruk atawa kada baik. Kata pesimisme baasal matan bahasa Latin pessimus nang baarti paling buruk. Urang nang maumpati paham ni akan maitihi bahwa hidup selalu baisi hal yang kada baik, sakalipun sacara bujur salalu ada hal nang baik wan kada baik. Dengan demikian, gambaran hidup nang ditampai akan adalah suram wan kadada harapan. Perasaan sedih, kemurungan, putus asa, absurditas, sakit, wan kamatian, dipandang sabagai basipat dasariah. Salah sabuting filsuf nang maumpati paham ni adalah Schopenhauer

Ada babarapa macam pesimisme:

 Pesimisme kultural, nang mamandang bahwa pada ayungannya saban kebudayaan akan hilang wan hal tu kada kawa dihindari. Pamikiran matan Troeltsch kawa dikategoriakan ka dalam macam ini.
 Pesimisme tragis, nang marupakan sikap nang mancubai mengafirmasi dunia wan kahidupan sakalipun sagala sesuatu kada barti. Pandangan ini misalnya dikamukakan ulih Nietzsche.

Referensi
Ku Klux Klan (KKK) dikanal jua sabagai 'The Klan' adalah sabuting kalumpuk rasis ekstrem di Amerika Serikat (AS), diulah pas tanggal 24 Desember 1865.

Kalumpuk ngini baisi kayakinan bahwa ras kulit putih adalah ras nang nang paling baik. Buhan inya maulah organisasi ngini gasan bajuang gasan mahabisakan buhan  kulit hirang wan minoritas di AS seperti Yahudi, Asia, lawan Katolik Roma. Biar kalumpuk Ku Klux Klan ampat tahun imbah diulah disambat pamarintah AS sabagai organisasi ilegal, tapi buhannya masih manjalanakan aksi pambunuhan  buhan kulit hirang. Maka, kalumpuk ngni menyarang jua lawan buhan kulit putih nang dianggap sabagai palindung kulit hirang. Aksi Ku Klux Klan makin babangat pas dasawarsa 1950-1960-an nang pahabisannya manimbulakan kalumpuk parlawanan dari babuhan kulit hirang Amerika wan tukuh-tukuh nang manyaraakan parsamaan hak wan anti rasisme nang kaya Malcolm X wan Martin Luther King.

Tapi, sampai wayah ini pamarintah AS dianggap balum parnah bujur-bujur  dalam mamberantas kalumpuk nang dikategorikan babahaya ngni.

Referensi
Julung-julung (suku Hemiramphidae) adalah sagarumbung iwak nang mahuni parmukaan (zona epipelagik) nang banyak tasabar di daerah nang banyunya langat kuku. Tadapat talu anak suku, nang pamulaan adalah Hemiramphinae, khusus badiam di lautan, dan Zenarchopterinae, nang badiam di pembanyuan di darat wan estuarin. Julung-julung baisi ciri khas: rahang pambawahannya maruncing ke muka, tapanjang pada rahang paatasannya.

Cara bakambang biaknya bamacam-macam, mulai dari ovipar (intalu dibuahi di luar awak), ovovivipar (intalu dibuahi di dalam awak wan diharami di dalam awak sampai pacah), maupun vivipar (larva dibarii energinya oleh induk lewat struktur menyerupai plasenta). Embrio di dalam uterus manunjukakan jua gawian nang kaya kanibalisme di sapalih spesies.

Julung-julung marupakan makanan di sapalih daerah, biar haraganya kada tapi larang. Sapalih jenis iwak julung-julung marupakan iwak akuarium. Di  habitatnya, ulung-julung marupakan makanan gasan iwak hiu, iwak todak, lawan makerel. Sapalih spesies julung-julung air tawar matupakan endemik di Pulau Sulawesi. Dalam bahasa Minahasa, iwak ngini dingarani "Ikan Roa"

Lihat jua 

 Iwak cucut tawar atawa iwak cucut jawa, Dermogenys pusilla

Pranala luar 

 Hemiramphidae di fishbase.gr 
Iwak
Heuristik marupakan seni wan ilmu pangatahuan nang bahubungan lawan sabuting panamuan. Kata ni baasal matan akar nang sama dalam bahasa Yunani lawan kata "eureka", baarti 'hagan mandapatakan'. Heuristik nang bahubungan lawan pamacahan masalah adalah cara melihatakan pamikiran saurang dalam malakukan prusis pamacahan sampai masalah nintu kawa dipecahkan. Ini balain matan algoritme nang mana kawa dipakai pas sabagai paraturan atawa gari peduman, bartantangan lawan prosedur invarian.

Heuristik kamungkinannya kada salawasan kawa mancapai hasil nang dikahandaki atawa mamacahakan masalah atawa mungkin justru manimbulakan masalah hanyar hagan dipacahakan, tatapi prusis heuristik ni kawa baharga pada prusis bapikir saurang nang mana pada prusis pamacahan masalah banyak manuntut pamikiran relasional antar kumpunen nang maulah masalah nintu sahingga kawa maningkatakan kualitas pamikiran nang tinggi. Heuristik nang bagus sacara daramatis kawa mangurangi waktu nang diharusakan hagan mamacahakan masalah lawan mahapus kaparluan hagan mampartimbangakan kamungkinan atawa relasi antar kumpunen paulahan masalah nang kamungkinannya kada relepan hagan dipakai.

Heuristik
Suruk adalah karangga baukuran sadang, bawarna suklat tarang sampai kadap, baisi kulimbit palindung nang kandal nang hidup di dalam tanah, wan baisi jua sapasang tungkai muka tamodifikasi babantuk pacul gasan manggali tanah wan bakunyung.
Sarangga
Gayung marupakan alat gasan maambil banyu nang biasanya ada di pambanyuan. Kabanyakannya pambanyuan di Indunisia baisi gayung gasan maambil banyu nang ada di ember, baskom, atawa tajau. Gayung biasanya diulah matan material plastik gara-gara plastik tamurah wan tahampul mun dipakai. Fungsi utama gayung adalah alat gasan mamindahakan atawa maambil banyu.

Pamakaian gayung di pambanyuan tapakai banar gasan pambanyuan nangvkada mamakai shower wan gasan mambarsihi tahi habis bahira. Di negara Barat biasanya tangalih mancari gayung karena sisitem pambarsihannya balain.
Alat mandi
Kucing babatis hirang (Felis nigripes) adalah kucing pahalusnya di Afrika, wan endemik di zona karing di barat selatan sub regional Afrika hagian selatan. Kucing ngini jua salah satu karnivora halus Afrika nang parhatan dipalajari, wan tadaptar sabagai Rentan ulih IUCN tumatan tahun 2002.

Referensi 

Kucing
Purwasaba (Aksara Jawa: ꦥꦸꦮꦱꦧ) ngaran desa di Kacamatan Mandiraja, Kabupatin Banjarnegara, Jawa Tengah, Indonesia.
My Chemical Romance marupakan grup musik nang baasal matan New Jersey, nang diulah pas bulan  Saptimbir tahun 2001 ulih Gerard Way wan Matt Pelissier. Wayahini, band ni baisi anggota nanitu Gerard Way (vokal), Mikey Way (bass), Ray Toro (lead guitar), Frank Iero (gitar), wan Kim Heechul (drum) nang manggantiakan Bob Bryar nang dahulu jadi drummer akan tatapi inya yang meninggal pas Maret 2010. Ngaran band ni tainspirasi ulih buku nang dikarang Irvine Welsh nanitu Ecstasy: Three Tales of Chemical Romance

My Chemical Romance adalah grup band nang manurut midia bagenre pop punk, post-hardcore, "punk revival", rock alternatif. Tatapi grup ini mandaskripsiakan musik buhannya sabagai musik "rock wan manolak disambat sabagai emo. Grup ni sudah marilis ampat album naitu I Brought You My Bullets, You Brought Me Your Love pas tahun 2002, Three Cheers For Sweet Revenge pas tahun 2004, The Black Parade ps tahun 2006, Danger Days: The True Lives Of The Fabulous Killjoys nang dirilis pas tanggal 22 November 2010 wan Conventional Weapon nang dimulai matan tahun 2012 sampai 2013.

Band ni mandapat inspirasi matan Queen, Black Flag, Iron Maiden, The Misfits, Morissey, At the Gates, Pink Floyd, The Smashing Pumpkins, Descendents, Pantera, The Cure, wan The Smiths, Oasis, Nirvana.

Diskografi

Album studio 

 2002: I Brought You My Bullets, You Brought Me Your Love
 2004: Three Cheers for Sweet Revenge
 2006: The Black Parade
 2010: Danger Days: The True Lives Of The Fabulous Killjoys
 2012: Conventional Weapon

 2006: Life on the Murder Scene
 2008: The Black Parade Is Dead!
 2009: Venganza

Referensi

Pranala luar 

  My Chemical Romance Official Website
  The Black Parade Official Website
  MCR Official Fansite
  My Chemical Romance Fans Site 
Musik
I Brought You My Bullets, You Brought Me Your Love marupakan sabuting album musik nang awal ulahan My Chemical Romance dirilis tahun 2002. Lagu utama di album ni adlaah Honey, This Mirror Isn't Big Enough for the Two of Us.

Daptar lagu 

 Romance
 Honey, This Mirror Isn't Big Enough for the Two of Us
 Vampires Will Never Hurt You
 Drowning Lessons
 Our Lady of Sorrows
 Headfirst for Halos
 Skylines and Turnstiles
 Early Sunsets Over Monroeville
 This Is the Best Day Ever
 Cubicles
 Demolition Lovers
Musik
Three Cheers For Sweet Revenge marupakan album nang kadua matan band My Chemical Romance. Album ni dirilis pas tahun 2004 malalui Reprise Records.

Daptar lagu

Trivia 

 Lagu Helena marupakan panghurmatan lawan nininya Gerard Way wan Mikey Way nang ngarannya Elena.
 Album ni jua marupakan panghurmatan lawan nini matan salah sabuting sapupu MCR atawa Gerard Way wan Mikey Way naitu Maria Jose Santos
Musik
Sabut marupakan bagian mesokarp (salimut) nang barupa serat-serat kasar nyiur . Sabut biasanya disambat sabagai limbah nang ditumpuk di bawah nyiur imbah ngitu dibiarkan mambusuk atawa karing. Pamanfaatannya paling banyak gasan kayu bakar. Sacara tradisional, masyarakat sudah maulah sabut gasan dijadiakan tali wan dianyam jadi keset. Padahal sabut masih baisi nilai ekonomis nang cukup baik . Sabut kelapa amun diurak kawa mahasila

kan serat sabut (cocofiewwadan serbuk sabut (cococoi. Tani p prokhhk inti dari sabut adalah ser sabut. Matan produkacocofibr-kawa mahasilakan bamacam-macam produk nnag manfaatnya liwar bagusnya.a.
Balikuhai marupakan wadai has Barabai, Hulu Sungai Tengah nang dalam basa Indunisia ba'arti wadai nang dibulak-balik. Imbah dibulak-balik wadai ngini parcikakan kuncangan hintalu nang bacampur mantega.

Balikuhai diulah matan galapung baras nang dicampur gula habang wan rarampah janis adas nang maulah rasanya has. Cara maulahnya disanga lawan rinjing nang babantuk sagi ampat wan bamutip kutak-kutak, imbah ngitu diubar di atas atang satangah manit. Salawas prusis mamasak, adunan tadi diparcikakan ka hintalu bakuncang wan mantega pakai daun pandan.

Catatan batis 

Wadai Banjar
Intalu dadar atawa omelet adalah variasi makanan intalu bagoreng nang disiapakan awalannya mangocok intalu wan manggorengnya lawan minyak goreng atawa mantega panas di rinjing.

Makanan
Imparsial marupakan sabuting LSM di bidang maawasi wan manyalidiki palanggaran Hak Asasi Manusia di Indunisia. Lembaga ini baawak hukum Perkumpulan nang baisi akta pandirian numur 10/ 25 Juni 2002 ulih notaris Rina Diani Moliza, SH.

Didiriakan ulih 18 ikung pakarja hak-hak asasi manusia Indunisia, Todung Mulya Lubis, Karlina Leksono, M. Billah, Wardah Hafidz, Hendardi, Nursyahbani Katjasungkana, Ade Rostina Sitompul, Robertus Robet, Binny Buchory, Kamala Chandrakirana, HS Dillon, Munir, Rachland Nashidik, Rusdi Marpaung, Otto Syamsuddin Ishak, Nezar Patria, Amiruddin, wan Poengky Indarti.

Ngaran 
Ngaran Imparsial diambil matan kata impartial nang artinya pandangan nang mamuliaka kasataraan hak saban individu -dalam kabaragaman latarnya- tarhadap kaadilan, lawan parhatian khusus tarhadap bubuhan nang kurang baruntung (the less fortune)

Imparsial manarjamahakan Impartiality sabagai mandat hagan mambela saban korban palanggaran hak-hak asasi manusia tanpa mambidaakan asal usul sosialnya, janis kalamin, etnisitas atawa ras, maupun kayakinan pulitik wan agamanya.

Pranala luar 

  Situs resmi Imparsial
Pemulung adalah urang nang mamungut banda-banda nang kada tapakai lagi, bakas atawa sampah tertentu gasan proses daur ulang. Gawian pemulung rancak disambat baisi konotasi negatif.

Ada dua jenis pemulung: pemulung lapas, nang bagawi sabagai swausaha, wan pemulung nang tagantung lawan saikungbandar nang maminjami duit lawan inya wan memotong duit pinjaman tadi pas manukar barang lawan pemulung. Pemulung berbandar kawa menjual barangnya ke bandar nang lain haja. Kada jarang bandar mamberi pamondokan gasan pemulung, biasanya di atas tanah nang didiami bandar, atawa di mana andak tempat penampungan barangnya.

Pemulung marupakan mata rantai pamulaan matan industri daur ulang.

Pranala luar 

 Velis, C. et. al (2012). An analytical framework and tool ('InteRa') for integrating the informal recycling sector in waste and resource management systems in developing countries. Waste Management & Research 30(9) Supplement 43–66
 Global Alliance of Waste Pickers network of networks of waste pickers, mainly from Asia, Africa and Latin America.
 Cartoneando: the web page of Movimiento de Trabajadores Excluidos, the largest cartoneros organization of Argentina 
 Scavenger Cooperatives in Asia and Latin America (PDF) 
 Chintan is an environmental research and action group uniting wastepickers
 a virtual exhibition about ragpickers 
 Cartoneando: the web page of Cooperativa Amanecer de los Cartoneros and Movimiento de Trabajadores Excluidos, the largest cartoneros organization in Argentina 
 The effects of handling solid waste on the wellbeing of informal and organized recyclers: a review of the literature
 Participatory Sustainable Waste Management: Informal recycling & cooperatives in Brazil and Canada 
 (Spanyol)
 Web Page of Movimiento de Trabajadores Excluidos – Federación Argentina de Trabajadores Cartoneros y Recicladores 
 VIDEO of garbage scavenger in Los Angeles, CA
 upcycled street art figthing with Bordeaux city Council, France
Daur ulang
Gawian
Mazda RX-8 marupakan mobil sport nang diulah ulih  Mazda Motor Corporation. Diparkanalakan tahun 2001 di North American International Auto Show. Marupakan panarus matan RX-7 wan nang kaya pandahulunya, mubil ni mamakai masin Wankel.

Referensi

Pranala luar 

 Mazda RX-8 Specs and Pricing 
 Mazda RX-8 New Owners Frequently Asked Questions

Mobil